|  |  |
| --- | --- |
| **Titel:** | **Patientsikkerhed ved ridefysioterapi**  |
| **Dato for ikrafttrædelse:** | 01.05.2019 |
| **Revideres senest:** | 01.05.2022 |
| **Ansvarlig for retningslinjen:** | Fysioterapeut A  |
| **Godkendt af:** | Fysioterapeut B  |
| **Formål:** | At understøtte patientsikkerheden på ridestedet og begrænse risiko for skade på patienten |
| **Hvem gælder retningslinjen for:** | Fysioterapeuter og hjælpepersonale |
| **Fremgangsmåde:** Inden behandlingen opstartes, laver ridefysioterapeuten en undersøgelse og vurderer med henblik på indikation for ridefysioterapi samt behov for anvendelse af hjælpepersonale/handicaprideinstruktør.**Hjelm**Alle patienter skal bære sikkerhedsgodkendt ridehjelm. Har patienten ikke egen hjelm, kan patienten låne en ridehjelm. Ridefysioterapeuten eller handicaprideinstruktøren, som hjælper patienten til hest, tjekker, om hjelmen er forsvarligt spændt fast. Børn skal have hjelm på, når de færdes i stalden.**Valg af hest**Ridefysioterapeuten vælger hest til patienten på baggrund af undersøgelsen med hensyn til fx patientens vægt, spasticitet i benene, kontrakturer og behov for understøttelsesflade.**Individuel tilpasning af udstyr**Ridefysioterapeuten vurderer, om der er behov for ekstra gjorde med håndtag, ”falde-af” stropper, kiler, specielle bøjler og lign.**Sikkerhedstiltag ved på- og afstigning af hest**Ridefysioterapeuten eller hjælpepersonalet har altid fat i hesten under på- og afstigning.Fra stående stilling: Ridefysioterapeuten eller hjælpepersonalet guider patienten på og af hesten, mens den anden står på modsat side af hesten og tager imod patienten. Fra kørestol: der bruges altid personlift fra stol til hest og omvendt. Der bruges altid godkendte sejl til lift. Ridefysioterapeuten eller hjælpepersonale lifter, mens den anden står på modsat side af hesten og tager imod patienten. **Sikkerhedstiltag omkring lift og rampe**Liften bliver serviceret og vedligeholdt efter forskrifterne. Rampen har gelænder på begge sider og holdes ren og ryddelig, så kørestole kan komme uhindret op ad rampen. Patienter i kørestol følges af hjælpepersonale op ad rampen. **Håndtering af flere patienter**Mens patienterne hjælpes på hesten, er der altid en hjælpeperson pr. hest i ridehuset. Hjælpepersonalet er instrueret i at holde mindst en hestelængdes afstand mellem hestene og i at tage hensyn til patienter og andre personer på rampen.**Håndtering af uforudsete hændelser**Hvis der sker noget uforudset tilkaldes ridefysioterapeuten, og alle står stille, indtil ridefysioterapeuten giver anden besked. Ved behov for førstehjælp følges retningslinjen om førstehjælp.Ved patientskade eller komplikationer i forbindelse med behandling, informerer ridefysioterapeuten patienten om retten til at søge erstatning på [www.patienterstatningen.dk](http://www.patienterstatningen.dk) Hvis patienten vil klage over behandlingen og anmoder herom, skal ridefysioterapeuten oplyse om klageadgang hos Styrelsen for Patientklager på [www.stpk.dk](http://www.stpk.dk) Er der tale om en utilsigtet hændelse, indberetter ridefysioterapeuten hændelsen her <https://dpsd.csc-scandihealth.com/Form/PublicSubmission.aspx?form=DPSD_Public>. Patienten informeres også om muligheden for selv at indberette hændelsen. Se retningslinjen om utilsigtede hændelser for yderligere håndtering.Den involverede fysioterapeut håndterer hændelsen efter klinikkens retningslinje for utilsigtede hændelser med henblik på at sikre læring.**Sikring af ryddelige arealer på ridestedet**Al hjælpepersonale og alle ridefysioterapeuter er instrueret i at holde alle arealer, hvor patienterne færdes, ryddelige, så risiko for fald minimeres. |
| **Referencer** |  |
| **DDKM standard** | **Standard 02 - Patientsikkerhed** |